ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
வேலைவாய்ப்புத் திறனை மேம்படுத்துவதே அரசின் முன்னுரிமை
வேலைவாய்ப்புகளை உருவாக்குவதற்கும், வேலை வாய்ப்புத் திறனை மேம்படுத்துவதற்கும் அரசு முன்னுரிமை அளித்து செயல்படுத்தி வருகிறது. இதற்காக தனியார் துறை பொருளாதாரத்தை ஊக்குவிப்பது, பிரதமரின் வேலைவாய்ப்பு உருவாக்கத்திட்டம், மகாத்மாகாந்தி தேசிய ஊரக வேலை உறுதித் திட்டம், பண்டிட் தீன்தயாள் உபாத்யாயா ஊரக திறன் மேம்பாட்டுத் திட்டம் மற்றும் தீன் தயாள் அந்தியோதயா யோஜனா-தேசிய நகர்ப்புற வாழ்வாதார இயக்கம் போன்ற கணிசமான அளவு முதலீடு உள்ள பல்வேறு திட்டங்களை விரைவாக செயல்படுத்தி வருகிறது.
இளைஞர்களுக்கான வேலைவாய்ப்புத்திறனை மேம்படுத்த, சுமார் 22 அமைச்சகங்கள் / துறைகள் பல்வேறு பிரிவுகளில் திறன் வளர்ச்சித் திட்டங்களை செயல்படுத்துகின்றன. சுய வேலைவாய்ப்புகளை உருவாக்குவதற்கு முத்ரா மற்றும் ஸ்டார்ட் அப் திட்டங்களை அரசு தொடங்கியுள்ளது.
தேசிய வேலைவாய்ப்பு சேவை திட்டத்தை அரசு நடைமுறைப்படுத்தி வருகிறது. வேலை தேடுவோர் மற்றும் வேலை வழங்குவோர் பற்றிய விவரங்கள் தேசிய அளவிலான இணைய தளத்தில் வெளியிடப்பட்டு, திறமையான மற்றும் பொறுப்பான முறையில் வேலைவாய்ப்பு தொடர்பான பணிகள் மேற்கொள்ளப்படுகிறது.
வேலைவாய்ப்பு உருவாக்குவதை ஊக்குவிப்பதற்காக தொழில் நிறுவனங்களுக்கு ஊக்கம் அளிக்கும் நோக்கத்துடன் 2016-17 ஆம் ஆண்டில், மத்திய தொழிலாளர் மற்றும் வேலைவாய்ப்புத் துறையால் பிரதமரின் வேலைவாய்ப்பு ஊக்குவிப்புத் திட்டம் தொடங்கப்பட்டுள்ளது. இத்திட்டத்தின்கீழ், அனைத்துத் துறைகளிலும் புதிதாக வேலையில் சேரும் தொழிலாளர்களுக்கு, முதலாளி செலுத்த வேண்டிய வருங்கால வைப்பு நிதி மற்றும் ஓய்வூதிய திட்டத்திற்கான மொத்த சந்தா தொகையையும் மூன்று ஆண்டுகளுக்கு அரசே செலுத்தும்.
மக்களவையில் கேள்வி ஒன்றுக்கு எழுத்து மூலம் பதிலளித்த மத்திய தொழிலாளர் மற்றும் வேலைவாய்ப்புத் துறை இணையமைச்சர் திரு. சந்தோஷ்குமார் கங்வார் இத்தகவலை தெரிவித்துள்ளார்.
••••••
(Visitor Counter : 90
பிரதமர் அலுவலகம்
திரிபுராவின் 50-வது மாநில தின விழாவில் பிரதமரின் உரை
மாநில மக்களின் ஒற்றுமை மற்றும் கூட்டு முயற்சிகளுக்கு பாராட்டு
“இரட்டை எஞ்சின் அரசின் இடைவிடாத முயற்சியால் வாய்ப்புகளின் பூமியாக திரிபுரா மாறி வருகிறது”
"இணைப்பு உள்கட்டமைப்பை நிர்மாணிப்பதன் மூலம், வர்த்தக வழித்தடத்தின் மையமாக மாநிலம் வேகமாக மாறி வருகிறது"
திரிபுராவின் உருவாக்கம் மற்றும் வளர்ச்சிக்கு பங்களித்த மக்களுக்கு பிரதமர் திரு நரேந்திர மோடி புகழஞ்சலி செலுத்தினார். மாணிக்ய வம்சத்தின் காலத்திலிருந்து மாநிலத்தின் கண்ணியம் மற்றும் பங்களிப்பை அவர் புகழ்ந்துரைத்தார். மாநில மக்களின் ஒற்றுமை மற்றும் கூட்டு முயற்சிகளை அவர் பாராட்டினார். திரிபுரா மாநிலத்தின் 50-வது மாநில தின விழாவில் கலந்து கொண்டு அவர் இன்று பேசினார்.
மூன்று வருட அர்த்தமுள்ள வளர்ச்சியை அடிக்கோடிட்டுக் காட்டிய பிரதமர், இரட்டை எஞ்சின் அரசின் இடைவிடாத முயற்சியின் கீழ் வாய்ப்புகளின் பூமியாக திரிபுரா மாறி வருகிறது என்றார். வளர்ச்சி அளவுருக்கள் பலவற்றில் மாநிலத்தின் சிறப்பான செயல்திறனை எடுத்துரைத்த பிரதமர், இணைப்பு உள்கட்டமைப்பின் கட்டுமானத்தின் மூலம், வர்த்தக வழித்தடத்தின் மையமாக மாநிலம் வேகமாக மாறி வருகிறது என்றார். இன்று சாலை, ரயில், விமான மற்றும் நீர் வழிகள் திரிபுராவை உலகின் பிற பகுதிகளுடன் இணைக்கின்றன. இரட்டை எஞ்சின் அரசு திரிபுராவின் நீண்டகாலக் கோரிக்கையை நிறைவேற்றி வங்கதேசத்தில் உள்ள சிட்டகாங் கடல் துறைமுகத்துடன் இணைப்பை ஏற்படுத்தியுள்ளது. 2020-ம் ஆண்டில் அகௌரா ஒருங்கிணைந்த சோதனைச் சாவடி மூலம் வங்கதேசத்தில் இருந்து முதல் சரக்குகளை மாநிலம் பெற்றது. மகாராஜா பிர் பிக்ரம் விமான நிலையத்தின் சமீபத்திய விரிவாக்கத்தையும் பிரதமர் குறிப்பிட்டார்.
ஏழைகளுக்கு நல்ல வீடுகள் வழங்குவது மற்றும் வீட்டுக் கட்டுமானத்தில் புதிய தொழில்நுட்பத்தைப் பயன்படுத்துவது தொடர்பாக மாநிலத்தில் சிறப்பான பணிகள் குறித்து பிரதமர் பேசினார். இந்த கலங்கரை விளக்கத் திட்டங்கள் ஆறு மாநிலங்களில் நடைபெற்று வருகின்றன, அவற்றில் திரிபுராவும் ஒன்று. கடந்த மூன்று ஆண்டுகளின் பணிகள் ஒரு ஆரம்பம் தான் என்றும், திரிபுராவின் உண்மையான திறன் இன்னும் உணரப்படவில்லை என்றும் அவர் கூறினார். நிர்வாகத்தில் வெளிப்படைத்தன்மை முதல் உள்கட்டமைப்பு மேம்பாடு வரையிலான நடவடிக்கைகள், பல தசாப்தங்களுக்கு மாநிலத்தை தயார்படுத்தும் என்று அவர் கூறினார். அனைத்து கிராமங்களிலும் அரசு நலத் திட்டப் பயன்கள் மற்றும் வசதிகளை முழு அளவில் செய்வது போன்ற நடவடிக்கைகள் திரிபுரா மக்களின் வாழ்க்கையை எளிதாகவும் சிறப்பாகவும் மாற்றும், என்றார் அவர்.
இந்தியா 100-வது ஆண்டு சுதந்திரத்தை கொண்டாடும் போது, திரிபுரா மாநில அந்தஸ்து பெற்று 75 ஆண்டுகள் நிறைவடையும் என்று பிரதமர் கூறினார். "புதிய தீர்மானங்கள் மற்றும் புதிய வாய்ப்புகளுக்கான சிறந்த காலம் இது" என்று பிரதமர் மேலும் கூறினார்.
விண்வெளித்துறை
இந்தியாவின் முதல் மனித விண்வெளிப் பயணமான “ககன்யான்” கோவிட் தொற்றுநோயால் பாதிக்கப்படாது: டாக்டர். ஜிதேந்திர சிங்.
இந்தியாவின் முதல் மனித விண்வெளிப் பயணமான “ககன்யான்” கோவிட் தொற்று நோயால் பாதிக்கப்படாது என்றும் அதன் தயாரிப்புப் பணிகள் சரியான திசையில் சென்று கொண்டிருக்கிறது என்று மத்திய வடகிழக்கு மண்டல மேம்பாட்டுத் துறை, பணியாளர் நலன், மக்கள் குறை தீர்ப்பு, ஓய்வூதியம், அணுசக்தி, விண்வெளித் துறை இணையமைச்சர் டாக்டர். ஜிதேந்திர சிங் இன்று தெரிவித்தார்.
கடந்த ஒரு வருடத்தில் இந்திய விண்வெளி ஆராய்ச்சி அமைப்பு  மற்றும் விண்வெளித் துறையின் முக்கிய சாதனைகள் மற்றும் எதிர்காலத்திற்காக திட்டமிடப்பட்ட சில முக்கியமான பணிகள் குறித்து விளக்கமளித்த டாக்டர் ஜிதேந்திர சிங், கோவிட்-19 தொற்றுநோயால், ரஷ்யாவில் நான்கு இந்திய விண்வெளி வீரர்களின் பயிற்சி நிறுத்தப்பட வேண்டியிருந்தது, ஆயினும் இஸ்ரோவின் தலைவர் மற்றும் விஞ்ஞானக் குழுவின் கருத்து என்னவென்றால், பயிற்சித் திட்டத்திலும், காலக்கெடுவைத் தொடங்குவதிலும் ஒரு வசதியான ஏற்பாடு செய்யப்பட்டுள்ளதாகத் தெரிவித்தார். வரும் 2022ஆம் ஆண்டில் இந்திய சுதந்திரத்தின் 75வது ஆண்டுவிழாவிற்கு முன்னர், இந்தப் பணி முடிவடையும் நோக்கில் விண்வெளி வீரர்களின் பயிற்சி இப்போது மீண்டும் தொடங்கப்பட்டுள்ளது என்றும் திட்டமிட்டபடி விண்கலம் செலுத்த முயற்சிகள் எடுக்கப்பட்டு வருவதாக தெரிவித்தார்.
இஸ்ரோ நடவடிக்கைகளில் தனியார் பங்களிப்பை ஊக்குவிப்பதற்கான அமைச்சரவை முடிவை விரிவாகக் கூறிய டாக்டர் ஜிதேந்திர சிங், “இந்திய தேசிய விண்வெளி மேம்பாடு மற்றும் அங்கீகார மையம் ” என்ற ஒழுங்குமுறை அமைப்பு நிறுவப்பட உள்ளது என்றார். இது தனியார் விண்வெளி வீரர்களுக்கு ஒரு நிலையான இடத்தை வழங்கவும், அவர்களின் பங்கேற்பை ஊக்குவிக்கவும் உதவும், என்றார்.
டாக்டர். ஜிதேந்திர சிங் கூறுகையில், நமது விண்வெளிப் பயணங்களின் திறன் மற்றும் வளங்களை மேம்படுத்துவதுடன் தனியார் விண்வெளி வீரர்களின் அதிகப் பங்களிப்பும், இடைவெளிக்காக வேலைத் தேடி இந்தியாவுக்கு வெளியே செல்லும் நிபுணர்கள் மற்றும் திறமையான விண்வெளி விஞ்ஞானிகளை ஊக்குவிக்காமல் இருக்க உதவும்.
சந்திரயான்-3 விண்வெளிக் கலம் குறித்து டாக்டர். ஜிதேந்திர சிங் கூறுகையில், இன்றைய நிலவரப்படி அடுத்த ஆண்டு செலுத்த திட்டமிடப்பட்டுள்ளது. இந்தப் பணியில் ஒரு லேண்டர், ரோவர் மற்றும் ஒரு உந்துவிசை அமைப்புத் தொகுதிகளை நிலவுக்குக் கொண்டு செல்ல உதவியாக இருக்கும், முந்தைய சுற்றுப்பாதை முழுமையாகச் செயல்படுவதால் அதற்குப் புதிய சுற்றுப்பாதை இருக்காது என்று தெரிவித்தார்.
பிரதமர் அலுவலகம்
புனித பிரான்சிஸ் சேவியர் திருநாளையொட்டி கோவா மக்களுக்கு பிரதமர் வாழ்த்து
புனித பிரான்சிஸ் சேவியர் அன்பின் திருநாளையொட்டி கோவா மக்களுக்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில்,
“ புனித சேவியர் திருநாளையொட்டி, கோவாவைச் சேர்ந்த எனதருமை சகோதரிகள் மற்றும் சகோதரர்களுக்கு நல்வாழ்த்துகள். இந்த நன்னாளில் நமது சமுதாயத்தில் நல்லிணக்கம் மற்றும் சகோதரத்துவ உணர்வு மேலோங்கட்டும்” என்று தெரிவித்துள்ளார்.
-----
(
பாதுகாப்பு அமைச்சகம்
புதுதில்லியில் நடைபெற்ற உயர்மட்டக் குழு கூட்டத்தில் பாதுகாப்பு கண்காட்சி 2022க்கான ஏற்பாடுகளை பாதுகாப்புத் துறை செயலாளர் ஆய்வு செய்தார்
புதுதில்லியில் நடைபெற்ற உயர்மட்டக் குழு கூட்டத்தில், வரவிருக்கும் பாதுகாப்பு கண்காட்சி 2022 -க்கான ஏற்பாடுகளை பாதுகாப்புத் துறைச் செயலாளர் டாக்டர் அஜய் குமார் விரிவாக ஆய்வு செய்தார். குஜராத் அரசின் தலைமைச் செயலாளர் திரு பங்கஜ் குமார் மற்றும் மாநில அரசு மற்றும் பாதுகாப்பு அமைச்சகத்தின் மூத்த அதிகாரிகள் கூட்டத்தில் கலந்து கொண்டனர்.
பாதுகாப்பு கண்காட்சியின் 12வது பதிப்பு குஜராத்தின் காந்திநகரில் அக்டோபர் 18 முதல் 22 வரை நடத்த திட்டமிடப்பட்டுள்ளது. பாதுகாப்பில் தற்சார்பை எட்டும் வகையில் பொதுமக்களை இதில் ஈடுபடுத்தவும், அவர்களை விண்வெளி மற்றும் பாதுகாப்பு உற்பத்தித் துறையில் சேர ஊக்குவிக்கவும் திட்டமிடப்பட்டுள்ளது; இரண்டு ஆண்டுகளுக்கு ஒருமுறை நடைபெறும் இந்த நிகழ்விற்கான ஏற்பாடுகள் குறித்து பல பங்குதாரர்களால் பாதுகாப்பு செயலாளருக்கு விளக்கப்பட்டது. உள்நாட்டு பாதுகாப்பு தளங்கள் மற்றும் தயாரிப்புகளின் வணிகம் மற்றும் ஏற்றுமதியை மேம்படுத்துவதில் கவனம் செலுத்துவதன் மூலம் கண்காட்சியை மாபெரும் வெற்றியடையச் செய்ய அதிகாரிகளை டாக்டர் அஜய் குமார் வலியுறுத்தினார்.
கடந்த மார்ச் 10-14 வரை நடத்த திட்டமிடப்பட்ட கண்காட்சி சில சவால்கள் காரணமாக ஒத்திவைக்கப்பட்டது. புதிய தேதிகள்  ஆகஸ்ட் 08 அன்று அறிவிக்கப்பட்டது. வரவிருக்கும் பதிப்பு இந்திய நிறுவனங்களுக்கு பிரத்யேகமான முதல் பதிப்பாகும். இந்திய நிறுவனங்கள், வெளிநாட்டு நிறுவனங்களின் இந்திய துணை நிறுவனங்கள், இந்தியாவில் பதிவுசெய்யப்பட்ட நிறுவனப் பிரிவு, இந்திய நிறுவனத்துடன் கூட்டு முயற்சியைக் கொண்ட கண்காட்சியாளர் ஆகியோர் இந்திய பங்கேற்பாளர்களாகக் கருதப்படுவார்கள்.
பாதுகாப்பு கண்காட்சியின் கருப்பொருள் 'பெருமைக்கான பாதை' என்பதாகும். இந்த நிகழ்விற்கு முன்னதாக, மாநிலங்களை அரங்குகள் அமைப்பதற்கும், அதன் மூலம் உள்நாட்டு பாதுகாப்பு உற்பத்தியை மேம்படுத்துவதன் மூலம் தேசத்தை கட்டியெழுப்புவதற்கும் நாடு தழுவிய அளவில் முயற்சிகள் மேற்கொள்ளப்பட்டுள்ளது. அரங்குகள் அமைக்க பல மாநிலங்கள் உறுதி அளித்துள்ளன. தற்போது 8 ஆக உள்ள மாநில அரங்குகளின் எண்ணிக்கை அதிகரிக்கப்பட்டுள்ளது, மேலும் மாநில முதலமைச்சர்கள், தொழில்துறை அமைச்சர்கள், தலைமைச் செயலாளர்கள் போன்றவர்களுக்கு முதலீட்டைக் கோருவதற்கும் அந்தந்த மாநிலங்களை மேம்படுத்துவதற்கும் இது வாய்ப்பளிக்கும்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1861913
ரசாயனம் மற்றும் உரங்கள் அமைச்சகம்
நாட்டில் ஆராய்ச்சி மற்றும் கண்டுபிடிப்புகளை ஊக்குவிப்பதற்காக பெரியளவிலான தொழில்-கல்வி கூட்டுகளை வலுப்படுத்த டாக்டர். மன்சுக் மாண்டவியா அழைப்பு
“தொழில் இணைப்பு 2022”: தொழில்துறை மற்றும் கல்வித்துறை கூட்டு என்ற தலைப்பில் நடைபெற்ற கருத்தரங்கை மத்திய சுகாதாரம், குடும்ப நலன், ரசாயனம் மற்றும் உரங்கள் அமைச்சர் டாக்டர். மன்சுக் மாண்டவியா தொடங்கி வைத்தார். ரசாயனம், உரங்கள் மற்றும் புதுப்பிக்கத்தக்க எரிசக்தி இணை அமைச்சர் திரு. பக்வந்த் குபா முன்னிலை வகித்தார். நிகழ்ச்சியில் பேசிய டாக்டர். மன்சுக் மாண்டவியா, நாட்டில் ஆராய்ச்சி மற்றும் கண்டுபிடிப்புகளை ஊக்குவிப்பதற்காக பெரியளவிலான தொழில்-கல்வித்துறை கூட்டுகளை வலுப்படுத்த வேண்டும் என்று அழைப்பு விடுத்தார்.
பிரதமர் திரு. நரேந்திர மோடியின் தலைமையில், கொவிட்-19 பெருந்தொற்றை இந்தியா திறம்பட எதிர்கொண்டது என்று திரு. மாண்டவியா கூறினார். தடுப்பூசி ஆராய்ச்சியில் மற்ற முன்னேறிய நாடுகளுடன் இந்தியா தோளோடு தோள் சேர்ந்து நடப்பதை உறுதி செய்த அறிவியல் மற்றும் மருத்துவ சமூகத்திற்கு பிரதமர் அனைத்து ஆதரவையும் வழங்கினார் என்று அவர் மேலும் கூறினார்.
தேசத்தின் முன்னேற்றத்திற்காக புதுமை மற்றும் தொழில்நுட்பத்தின் முக்கியத்துவத்தை அவர் வலியுறுத்தினார். ஆராய்ச்சி, கண்டுபிடிப்பு மற்றும் கற்றலுக்கு ஊக்கமளிக்கும் தொழில்துறை-கல்வித்துறை கூட்டை அவர் வலியுறுத்தினார்.
புதுமைக்கான ஆர்வமும், தரமான தயாரிப்புகளை அதிகளவில் உற்பத்தி செய்வதும், பிரதமர் திரு. நரேந்திர மோடியின் ‘மேக் இன் இந்தியா, மேக் ஃபார் தி வேர்ல்ட்’  என்ற திட்டத்தை நனவாக்க உதவும் என்றும் அமைச்சர் கூறினார்.
சிறந்த தரம் வாய்ந்த இந்திய தயாரிப்புகள் தற்சார்பு இந்தியா மற்றும் பொருளாதார செழுமைக்கு பங்களிக்கும் என்று அவர் மேலும் கூறினார். இந்த இலக்கை அடைவதற்கான வரைபடத்தை உருவாக்குவது குறித்து இந்த கருத்தரங்கு விவாதிக்கும் என்று டாக்டர். மன்சுக் . மாண்டவியா நம்பிக்கை தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801080
ஆயுஷ்
ஊட்டச்சத்து மாதத்தில் ஆயுஷ் சார்ந்த ஊட்டச்சத்து தீர்வுகள் பிரபலப்படுத்தப்படும்
செப்டம்பரில் கொண்டாடப்படும் ஊட்டச்சத்து மாதத்தில், பாரம்பரிய ஆரோக்கிய ஞானத்தின் அடிப்படையிலான ஊட்டச்சத்து தீர்வுகள் முக்கிய பங்கு வகிக்கும்.
கொவிட்-19 பாதுகாப்பு விதிமுறைகளை பின்பற்றி நடத்தப்படும் இந்தக் கொண்டாட்டங்களில், ஆயுஷ் சார்ந்த ஊட்டச்சத்து தீர்வுகள் பிரபலப்படுத்தப்படும்.
பிரதமரால் 2018-இல் தொடங்கப்பட்ட ஊட்டச்சத்து திட்டம், நாட்டிலிருந்து ஊட்டச்சத்து குறைபாட்டை விரட்டுவதில் சிறப்பான பணியை செய்கிறது.
குழந்தைகள், கர்ப்பிணி பெண்கள் மற்றும் பாலூட்டும் தாய்மார்களுக்கு போதுமான ஊட்டச்சத்தை உறுதி செய்வது இதன் முன்னுரிமை ஆகும்.
இந்தத் திட்டத்தை செயல்படுத்தும் அமைப்பான மகளிர் மற்றும் குழந்தைகள் மேம்பாடு அமைச்சகம், பல்வேறு அமைச்சகங்கள் மற்றும் துறைகளுடன் இணைந்து, கிராமங்கள், மாவட்டங்கள், மாநிலங்கள்/யூனியன் பிரதேசங்கள் மற்றும் தேசிய அளவில் இதைக் கொண்டாடுகிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
(https://pib.gov.in/PressReleasePage.aspx?PRID=1652991
ஆயுஷ்
பாரம்பரிய மருந்துகளைப் பயன்படுத்தி ஊட்டச்சத்து குறைபாட்டை எதிர்கொள்ளுதல்
நாடாளுமன்றத்தின் மாநிலங்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய ஆயுஷ் அமைச்சர் திரு சர்பானந்த சோனோவால் கீழ்காணும் தகவல்களை அளித்தார்.
ஆயுஷ் அடிப்படையிலான உணவுமுறை மற்றும் வாழ்க்கை முறையை ஆயுஷ் அமைச்சகம் மேம்படுத்துவதோடு, "சுபோஷித் பாரத்"  இறுதி இலக்கை அடைய பெண்கள் மற்றும் குழந்தைகள் மேம்பாட்டு அமைச்சகத்துடன் ஒன்றிணைந்து செயல்படுகிறது.
ஆயுஷ் நடைமுறைகள் மற்றும் கொள்கைகளுடன் குழந்தைகள், கர்ப்பிணிப் பெண்கள் மற்றும் பாலூட்டும் தாய்மார்களின் ஊட்டச்சத்து பயன்களை மேம்படுத்துவதற்காக “ஊட்டச்சத்து குறைபாடில்லா இந்தியாவுக்கான ஆயுஷ் உணவுமுறை ஆலோசனை" என ஒரு கூட்டு ஊட்டச்சத்து வழிகாட்டுதலை அமைச்சகம் அறிமுகப்படுத்தியுள்ளது.
பெண்கள் மற்றும் குழந்தைகள் மேம்பாட்டு அமைச்சகத்தால் இந்த வழிகாட்டுதல் அங்கீகரிக்கப்பட்டு, இந்தச் சிக்கலைத் தீர்ப்பதற்காக மாநில/யூனியன் பிரதேச அரசுகளுக்கு அனுப்பப்பட்டுள்ளது.
அமைச்சகத்தின் கீழ் உள்ள தேசிய நிறுவனங்கள்/ஆராய்ச்சி கவுன்சில்கள் மற்றும் அனைத்து மாநில/யூனியன் பிரதேச ஆயுஷ் துறைகளின் மூலம் பெண்கள் மற்றும் குழந்தைகள் மேம்பாட்டு அமைச்சகத்தால் ஏற்பாடு செய்யப்பட்ட ஊட்டச்சத்து இயக்கத்தின் கீழ் ஊட்டச்சத்து மாதம் மற்றும் ஊட்டச்சத்து இருவார கொண்டாட்டத்தில் அமைச்சகம் பங்கேற்றுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781398
சமூக நிதி மற்றும் அதிகாரமளித்தல் அமைச்சகம்
உலக இயன்முறை மருத்துவர்கள் தினம் 2023: இயன்முறை மருத்துவர்களை கௌரவித்தல் மற்றும் மூட்டுவலி குறித்த விழிப்புணர்வு செய்தல்
1996 ஆம் ஆண்டு முதல், செப்டம்பர் 8 ஆம் தேதி உலக இயன்முறை மருத்துவர்கள் தினம் கடைபிடிக்கப்படுகிறது. இது 1951 ஆம் ஆண்டில் இத்தொழில் முறை ஏற்படுத்தப்பட்டதை கௌரவிக்கும் வகையில் இத்தினம் அறிவிக்கப்பட்டது. இந்த நாள் இயன்முறை மருத்துவர்களின் அர்ப்பணிப்பு மற்றும் அவர்களுடைய விலைமதிப்பற்ற சேவைகளுக்கு மரியாதை செலுத்துகிறது. தனிநபர்கள் உகந்த உடல் செயல்பாட்டை அடைய உதவுதல், அடிப்படை இயக்கம் முதல் சிக்கலான உடல் இயக்க நடவடிக்கைகள் வரை, அவர்கள் நோயாளிகளாக இருந்தாலும் அல்லது நல்ல ஆரோக்கியத்துடன் இருந்தாலும் அவர்களுக்கான பயிற்சி போன்றவற்றை இயன்முறை மருத்துவர்கள் மேற்கொள்கின்றனர். இந்த ஆண்டு, செப்டம்பர் 8 ஆம் தேதி, உலக இயன்முறை மருத்துவர்கள் தினம் மூட்டு வலி விழிப்புணர்வில் கவனம் செலுத்துகிறது,
மத்திய அரசின் சமூக நீதி மற்றும் அதிகாரமளித்தல் அமைச்சகத்தின் கீழ் உள்ள மாற்றுத் திறனாளிகளுக்கான அதிகாரமளித்தல் துறை நாட்டில் மாற்றுத் திறனாளிகளுக்கான மேம்பாட்டு நிகழ்ச்சி நிரலை முன்னெடுப்பதற்கு பொறுப்பான மைய அதிகாரமாக செயல்படுகிறது. பிசியோதெரபியின் முக்கியத்துவம் குறித்து பொதுமக்களிடையே விழிப்புணர்வை ஏற்படுத்தும் நோக்கில், இத்துறை 2023 செப்டம்பர் 8 அன்று உலக இயன்முறை மருத்துவர்கள் தினத்தை கடைபிடிக்க உள்ளது. இதற்காக நாடு முழுவதும் தொடர்புடைய நிறுவனங்கள் மூலம் பல்வேறு நிகழ்வுகளை நடத்தவுள்ளது
சமூக நிதி மற்றும் அதிகாரமளித்தல் அமைச்சகம்
சமூக நீதி மற்றும் மேம்பாட்டுத்துறை அமைச்சகத்தின் கீழ் செயல்படும் பொதுத் துறை நிறுவனங்களின் கொவிட் நிவாரண நடவடிக்கைகள்
கொவிட்-19 இரண்டாம் அலை சமயத்தில், சமூகநீதி மற்றும் மேம்பாட்டுத்துறை அமைச்சகத்தின் கீழ் செயல்படும் பொதுத்துறை நிறுவனங்களான தேசிய பட்டியலினத்தவர் நிதி மற்றம் மேம்பாட்டு கழகம்  மற்றும் தேசிய பிற்படுத்தப்பட்ட பிரிவினர் நிதி மற்றும் மேம்பாட்டு கழகம்  ஆகியவை இணைந்து கொவிட்-19 நோயாளிகள் மற்றும் ஊரடங்கால் பாதிக்கப்பட்ட மக்களுக்கு நிவாரணம் வழங்க கீழ்கண்ட நடவடிக்கைகளை மேற்கொண்டு வருகின்றன.
உணவு வழக்கும் திட்டம்:
தில்லி, மும்பை, பெங்களூரில் ஊரடங்கு சமயத்தில் புலம்பெயர் தொழிலாளர்கள், தின ஊதியத் தொழிலாளர்கள், மூத்த குடிமக்கள், கைவிடப்பட்டவர்கள் மற்றும் தேவைப்படுவோருக்கு உணவு வழங்க அனுமதி அளிக்கப்பட்டுள்ளது. இந்த உணவு வழங்கும் திட்டம், தேவைப்படுவோருக்கு 15 நாட்களுக்கு 39,000 உணவு பொட்டலங்களை வழங்கும். மும்பையில் இத்திட்டம் கடந்த 8ம் தேதி தொடங்கியது. பெங்களூரு மற்றும் தில்லியில் இத்திட்டம் மே 11ம் தேதி முதல் தொடங்கப்பட்டுள்ளது. இந்த உணவு வழங்கும் திட்டத்தை, உள்ளூர் தொண்டு நிறுவனங்கள் என்எஸ்எப்டிசி மற்றும் என்பிசிஎப்டிசி ஆகியவற்றின் பங்களிப்புடன் அமல்படுத்தும்.
கொவிட்-19 நோயாளிகளுக்கு சிகிச்சை அளிக்க மருத்துவ சாதனங்கள் வழங்குதல்:
39 ஆக்ஸிஜன் சிலிண்டர்கள், ஒரு ஆக்ஸிஜன் செறிவூட்டி மற்றும் பிபாப் இயந்திரம் ஆகியவை தில்லியில் உள்ள அரசு மருத்துவமனைகளான ஆச்சார்ய ஸ்ரீ பிக்சு மருத்துவமனை மற்றும் சுவாமி தயானந் மருத்துவமனை மற்றும் ஒரு தொண்டு நிறுவனத்துக்கு வழங்கப்பட்டுள்ளன.
------
(Visitor Counter : 136
பெருநிறுவனங்கள் விவகாரங்கள் அமைச்சகம்
வணிக நிறுவனங்கள் தடையின்றி எளிதாக வணிகம் செய்வதற்கான செயலாக்க மையத்தை  மத்திய பெருநிறுவன விவகார அமைச்சகம் உருவாக்கியுள்ளது
மத்திய பெருநிறுவன விவகார அமைச்சகம்  நிறுவனங்களின் செயல்முறையை மையப்படுத்த, சி-பேஸ் என்னும் மையத்தை உருவாக்கியுள்ளது. நிறுவனங்களுக்கு உரிய தரவுகளை தடையின்றி வழங்கி அவற்றின் மீதான அழுத்தத்தைக் குறைப்பதற்கும், பதிவேட்டை முறையாகப் பராமரிப்பதற்கும் இது வகை செய்யும். வணிகம் செய்வதை எளிதாக்குவதற்கும், நிறுவனங்கள் வெளியேறுவதை எளிதாக்குவதற்கும் சமீப காலங்களில் மத்திய பெருநிறுவன விவகார அமைச்சகம் எடுத்த பல நடவடிக்கைகளின் ஒரு பகுதியாகும் இது .
சி-பேஸ் அலுவலகத்தை மே 1ந்தேதி மத்திய பெருவணிக விவகார அமைச்சகத்தின் ஆய்வு மற்றும் விசாரணை இயக்குநர் திரு ஆர்.கே. டால்மியா தொடங்கி வைத்தார். திரு ஹரிஹர சாஹூ, அலுவலகத்தின் முதல் பதிவாளராக நியமிக்கப்பட்டுள்ளார்.
சட்டம் மற்றும் நீதித்துறை அமைச்சகம்
ஹிமாச்சல பிரதேச உயர்நீதிமன்ற கூடுதல் நீதிபதியாக திரு சத்யன் வைத்யா நியமனம்
ஹிமாச்சல பிரதேச உயர்நீதிமன்றத்தின் கூடுதல் நீதிபதியாக திரு சத்யன் வைத்யா-வை குடியரசுத் தலைவர் நியமித்துள்ளார். பொறுப்பேற்கும் நாளில் இருந்து 2 ஆண்டு காலத்துக்கு அவர் இந்த பதவியை வகிப்பார்.
திரு சத்யன் வைத்யா பி.ஏ. எல்எல்.பி., கடந்த 1986ம் ஆண்டு வழக்கறிஞராக பதிவு செய்தார். இவர் 1986ம் ஆண்டு முதல் 2009ம் ஆண்டு வரை சிம்லா மாவட்ட நீதிமன்றங்களிலும், 2009ம் ஆண்டிலிருந்து ஹிமாச்சலப் பிரதேச உயர்நீதிமன்றத்திலும் 31 ஆண்டு காலம் வழக்கறிஞராக பணியாற்றினார்.
PIB Headquarters
கொவிட்-19 - பிஐபி செய்தித் தொகுப்பு
25.08.2020
கொவிட்-19 - பிஐபி செய்தித் தொகுப்பு
· பிரதமர் அலுவலகம்
· ரசாயனம் மற்றும் உரங்கள் அமைச்சகம்
· வணிகம் மற்றும் தொழில்துறை அமைச்சகம்
· நுகர்வோர் நலன், உணவு மற்றும் பொது விநியோகம் அமைச்சகம்
· பெருநிறுவனங்கள் விவகாரங்கள் அமைச்சகம்
· பாதுகாப்பு அமைச்சகம்
· புவி அறிவியல் அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· மனித வள மேம்பாட்டு அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
· பெட்ரோலியம் மற்றம் இயற்கை எரிவாயு அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· அறிவியல் மற்றும் தொழில்நுட்பத்துறை
· கப்பல் போக்குவரத்து அமைச்சகம்
· புள்ளியியல் மற்றும் திட்ட அமலாக்கம் அமைச்சகம்
· சுற்றுலா அமைச்சகம்
· சிறப்பு சேவைகள் மற்றும் கட்டுரைகள்
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 118.44 கோடி தடுப்பூசி டோஸ்கள் செலுத்தியுள்ளது. .
குணமடைந்தோர் விகிதம் தற்போது 98.33 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 10,949 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,39,57,698 என அதிகரித்துள்ளது.
கடந்த 24 மணி நேரத்தில் 9,283 பேருக்கு புதிதாக தொற்று ஏற்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,11,481; இது 537 நாட்களில் மிக குறைந்த அளவு
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.32 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
தினசரி பாதிப்பு விகிதம் 0.80, இது கடந்த 50 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.93 ஆகும். இது கடந்த 60 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 63.47 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1774442
(Visitor Counter : 235
பிரதமர் அலுவலகம்
திரு பலோன்ஜி மிஸ்திரி மறைவுக்கு பிரதமர் இரங்கல்
பிரபல தொழிலதிபர் திரு பலோன்ஜி மிஸ்திரி மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
பிரதமர் ட்விட்டரில் கூறியிருப்பதாவது:
"திரு பலோன்ஜி மிஸ்திரி மறைவை அறிந்து கவலையடைந்தேன். வர்த்தகம் மற்றும் தொழில் உலகில் அவர் சிறப்பான பங்களிப்பு செய்துள்ளார். அவரது குடும்பம், நண்பர்கள் மற்றும் எண்ணற்ற நலவிரும்பிகளுக்கு எனது ஆழ்ந்த இரங்கலை தெரிவித்துக் கொள்கிறேன் . அவரது ஆன்மா சாந்தியடையட்டும்."
மத்திய பணியாளர் தேர்வாணையம்
ஒருங்கிணைந்த மருத்துவ பணிகள் தேர்வு 2020 முடிவுகள் வெளியீடு
மத்திய பணியாளர் தேர்வு ஆணையத்தால் 2020 அக்டோபர் 22-ஆம் தேதி கணினி வழியாக  நடத்தப்பட்ட ஒருங்கிணைந்த மருத்துவ பணிகள் தேர்வு 2020 மற்றும் அதனைத் தொடர்ந்து 2021 ஜனவரி முதல் மார்ச் மாதம் வரை நடைபெற்ற ஆளுமைத் திறன் தேர்வு  ஆகியவற்றின் அடிப்படையில் கீழ்காணும் இரண்டு பிரிவுகளில் உள்ள பணிகளுக்கும், இடங்களுக்கும் தேர்வாளர்கள் பரிந்துரைக்கப்பட்டுள்ளனர்.
பிரிவு 1
மத்திய மருத்துவ சேவையில் இளநிலை இடங்கள்
பிரிவு 2:
i. ரயில்வேயில் வட்டார உதவி மருத்துவ அலுவலர்
ii. இந்தியத் தளவாடங்கள் தொழிற்சாலை மருத்துவப் பணியில் உதவி மருத்துவ அலுவலர்
iii. புதுதில்லி நகராட்சி கவுன்சிலில் பொது மருத்துவ அலுவலர்
iv. தில்லி கிழக்கு, வடக்கு மற்றும் தெற்கு முனிசிபல் கழகங்களில் பொது மருத்துவ அலுவலர் - II நிலை
பிரிவு 1-இல் 179 தேர்வாளர்களும், பிரிவு 2-இல் 343 தேர்வாளர்களும் பரிந்துரைக்கப்பட்டுள்ளனர்.
முடிவுகளை www.upsc.gov.in என்ற மத்திய பணியாளர் தேர்வாணையத்தின் இணைய தளத்திலும் காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1708482
•••••
(Visitor Counter : 140
பிரதமர் அலுவலகம்
லோக்நாயக் ஜெயபிரகாஷ் நாராயண் பிறந்த தினத்தில் பிரதமர் திரு நரேந்திர மோடி புகழாரம் சூட்டியுள்ளார்
லோக்நாயக் ஜெயபிரகாஷ் நாராயண் பிறந்த தினத்தில் பிரதமர் திரு நரேந்திர மோடி புகழாரம் சூட்டியுள்ளார்.
“லோக்நாயக் ஜெயபிரகாஷ் நாராயண் பிறந்த தினத்தை முன்னிட்டு அவருக்கு எனது வணக்கங்கள். சிறப்புமிக்க ஆளுமையைக் கொண்ட அவர், இந்திய வரலாற்றில் அழிக்க முடியாத முத்திரையைப் பதித்தவர். பொது வாழ்க்கையில் மக்களின் நலனுக்காகத் தன்னையே அர்ப்பணித்தவர் மற்றும் இந்தியாவின் ஜனநாயக நெறிமுறைகளைக் காப்பதில் முன்னணியில் இருந்தவர். அவரது கொள்கைகளால் நாங்கள் பெரிதும் ஈர்க்கப்பட்டோம்” என பிரதமர் நரேந்திர மோடி ட்விட்டரில் புகழாரம் சூட்டியுள்ளார்.
------
(
சிறப்பு சேவைகள் மற்றும் கட்டுரைகள்
சிறு,குறு மற்றம் நடுத்தர தொழில் நிறுவனங்களில் ‘பிளாஸ்டிக் கழிவு மேலாண்மை  திருத்த விதிமுறை:2021 அமலாக்கம்
பிளாஸ்டிக் கழிவு மேலாண்மை திருத்த விதிமுறைகள் குறித்து மத்திய அரசின் சுற்றுச்சூழல் அமைச்சகம் அறிவிப்பு வெளியிட்டிருந்தது. அதன்படி, இவற்றை சிறு,குறு மற்றும் நடுத்தர தொழில் நிறுவனங்களில் அமல்படுத்துவதற்கு, 2 நாள் பயிலரங்கை, சென்னை கிண்டியில் உள்ள திரு.வி.க தொழிற்பேட்டையில், சிபெட்- பெட்ரோ கெமிக்கல் தொழில்நுட்ப மையம்  நடத்தியது. இந்த பயிலரங்குக்கு தேவையான உதவியை மத்திய அரசின் ரசாயனம் மற்றும் பெட்ரோகெமிக்கல் துறை அளித்தது.
இந்த பயிலரங்கின் தொடக்க நிகழ்ச்சி சிபெட்: ஐபிடி சென்னை வளாகத்தில் நடைபெற்றதுது. இதை தமிழ்நாடு மாசு கட்டுப்பாட்டு வாரிய தலைவர் திரு ஏ.உதயன் ஐ.எஃப்.எஸ். தொடங்கி வைத்தார். சிபெட் தலைமை இயக்குனர் டாக்டர் சிஷிர் சின்ஹா முன்னிலை வகித்தார். சென்னை சிபெட்-ஐபிடி முதன்மை இயக்குனர் திரு.ஸ்ரீகாந்த் சிராலி வரவேற்புரை நிகழ்த்தினார்.
•••••
(Visitor Counter : 86
சிறுபான்மையினர் நலன் அமைச்சகம்
சிறுபான்மையினரின் புதிய விடியல் திட்டம்
கடந்த மூன்று ஆண்டுகளில், அதாவது 2019-20, 2020-21, 2021-22 இந்தியா முழுவதும் சுமார் 40,000 பெண்கள், சிறுபான்மையின பெண்களிடையே நம்பிக்கையை மேம்படுத்தும் திட்டத்தின் கீழ், இந்தியா முழுவதும் சுமார் 40,000 பெண்கள் பயிற்சி பெற்றுள்ளனர். கடந்த 3 ஆண்டுகளில் இத்திட்டத்திற்காக ஒதுக்கப்பட்ட நிதி, செலவினங்கள் மற்றும் பயனாளிகள் குறித்த விவரங்கள் பின்வருமாறு: 2019-20 ஆண்டுகளில் ஒதுக்கப்பட்ட நிதி ரூ.10 கோடியாகும். செலவினங்கள் ரூ. 8.01 கோடிகளாகும். மொத்த பயனாளிகளின் எண்ணிக்கை 1539 ஆகும். 2020-21 ஆண்டுகளில் ஒதுக்கப்பட்ட நிதி ரூ.8 கோடியாகும். செலவினங்கள் ரூ. 4.15 கோடிகளாகும். மொத்த பயனாளிகளின் எண்ணிக்கை 832 ஆகும். 2021-22 ஆண்டுகளில் ஒதுக்கப்பட்ட நிதி ரூ.7.97 கோடியாகும். செலவினங்கள் ரூ. 7.97 கோடிகளாகும். மொத்த பயனாளிகளின் எண்ணிக்கை 1,641 ஆகும். கடந்த 3 ஆண்டுகளில் மொத்தமாக ஒதுக்கப்பட்ட நிதி ரூ. 25.97 கோடியாகும். செலவினங்கள் ரூ.20.13 கோடிகளாகும். மொத்தமாக பயனாளிகளின் எண்ணிக்கை 4,012 ஆகும்.
இந்த தகவலை மாநிலங்களவையில் இன்று கேள்வி ஒன்றுக்கு எழுத்துபூர்வமாக பதிலளித்த சிறுபான்மையினர் நலத்துறை அமைச்சர் திருமதி ஸ்மிருதி ஜூபின் இரானி தெரிவித்தார்.